b"\n_START_ARTICLE_\nJodie Foster\n_START_SECTION_\nZgodnje \xc5\xbeivljenje\n_START_PARAGRAPH_\nAlicia Christian Foster se je rodila v Los Angelesu, Kalifornija, Zdru\xc5\xbeene dr\xc5\xbeave Amerike kot h\xc4\x8di mame Evelyn \xc2\xbbBrandy\xc2\xab\xc2\xa0Elle (rojena Almond) in Luciusa Fisherja Fosterja III. Njen o\xc4\x8de, ki je bil takrat zaposlen kot podpolkovnik pri vojnem letalstvu Zdru\xc5\xbeenih dr\xc5\xbeav Amerike, kasneje pa je postal nepremi\xc4\x8dninski posrednik, je prihajal iz bogate dru\xc5\xbeine in je njeno mamo zapustil, \xc5\xa1e preden se je Jodie Foster sploh rodila. Evelyn je h\xc4\x8derko pre\xc5\xbeivljala tako, da je delala kot filmska producentka. Potem, ko se je \xc5\xbee kot otrok pojavila v mnogih reklamah, je zaigrala v oddaji The Doris Day Show. Svoj prvi film, Menace on the Mountain, je posnela leta 1970, temu pa so sledili razli\xc4\x8dni Disneyjevi projekti._NEWLINE_Jodie Foster se je \xc5\xa1olala na pripravni\xc5\xa1ki \xc5\xa1oli Lyc\xc3\xa9e Fran\xc3\xa7ais de Los Angeles, kjer je pouk potekal v franco\xc5\xa1\xc4\x8dini. \xc5\xa0olo je kon\xc4\x8dala leta 1980 in bila je zadol\xc5\xbeena za zaklju\xc4\x8dni govor na zaklju\xc4\x8dni prireditvi. Kot najstnica je nekaj \xc4\x8dasa \xc5\xbeivela in delala v Franciji in jezik \xc5\xa1e vedno govori teko\xc4\x8de, brez naglasa. Kasneje se je \xc5\xa1olala na univerzi Yale ter na kolid\xc5\xbeu Calhoun. Diplomirala je kot magna cum laude, in sicer leta 1985 iz knji\xc5\xbeevnosti. Ob rednem \xc5\xa1tudiju bi sicer diplomirala \xc5\xbee leta 1984, vendar je zaradi streljanja Johna Hinckleyja, ml. na takratnega predsednika Ronalda Reagana, ob katerem je Jodie Foster s strani javnosti dobivala ne\xc5\xbeeleno \xc5\xa1kodljivo pozornost za en semester opustila \xc5\xa1olanje na univerzi Yale. Kasneje je za svojo almo mater leta 1994 pripravila govor, leta 1997 pa je preko \xc5\xa1olanja na univerzi prejela celo doktorat._NEWLINE_V teko\xc4\x8di franco\xc5\xa1\xc4\x8dini je Jodie Foster posodila glas ve\xc4\x8dini svojih likov v filmih, sinhroniziranih v franco\xc5\xa1\xc4\x8dino. Leta 2004 je zaigrala v manj\xc5\xa1i vlogi v francoskem filmu Zelo dolga zaroka. Razume tudi nem\xc5\xa1\xc4\x8dino in zna govoriti italijansko, \xc5\xa1panski.\n_START_SECTION_\nPoskus atentata na Ronalda Reagana\n_START_PARAGRAPH_\nJohn Hinckley, ml. je postal obseden z Jodie Foster potem, ko si je film Taksist ogledal ne\xc5\xa1tetokrat ter jo zasledoval, ko se je \xc5\xa1olala na univerzi Yale, ji po\xc5\xa1iljal ljubezenska pisma, ki jih je pu\xc5\xa1\xc4\x8dal v po\xc5\xa1tnem nabiralniku njenega kampusa in se celo pogovarjal z njo preko telefona. 30. marca 1981 je posku\xc5\xa1al ubiti ameri\xc5\xa1kega predsednika Ronalda Reagana (pri tem je ustrelil in ranil Reagana ter \xc5\xa1e tri druge ljudi) in trdil, da je s tem nameraval narediti vtis na Jodie Foster, ki je takrat obiskovala prvi letnik univerze Yale. Mediji so aprila okupirali kampus univerze Yale \xc2\xbbkot konjeni\xc5\xa1ka invazija\xc2\xab\xc2\xa0in ji neusmiljeno sledili. Leta 1982 so jo poklicali na pri\xc4\x8danje proti Hinckleyju. Potem, ko se je na prvo vpra\xc5\xa1anje odzvala z besedami: \xc2\xbbZ Johnom Hinckleyjem sploh nimam razmerja,\xc2\xab\xc2\xa0naj bi vanjo vrgel pisalo in zavpil: \xc2\xbbTe bom \xc5\xbee dobil, Fosterjeva!\xc2\xab_NEWLINE_Na Yaleu ji je sledil \xc5\xa1e en mo\xc5\xa1ki, Edward Richardson, ki jo je nameraval ustreliti, vendar si je nazadnje premislil, saj naj bi bila \xc2\xbbpreve\xc4\x8d lepa.\xc2\xab Zaradi tega se je Jodie Foster v kampusu po\xc4\x8dutila neprijetno, v tistem \xc4\x8dasu je celo zavra\xc4\x8dala intervjuje, v katerih je bilo ime Johna Hinckleyja, ml. samo omenjeno. Leta 1991 je prekinila intervju v NBC-jevi oddaji Today Show, saj je izvedela, da bodo v predstavitvi omenili tudi Johna Hinckleyja, ml. Njena edina reakcija na vse skupaj je bila kasnej\xc5\xa1a tiskovna konferenca in \xc4\x8dlanek z naslovom \xc2\xbbZakaj jaz?\xc2\xab, objavljen decembra 1982 v reviji Esquire. V \xc4\x8dlanku je napisala, da se je, ko se je vrnila na delo, na snemanje filma Svengali z Petrom O'Tooleom, \xc2\xbbponovno zaljubila v igranje\xc2\xab, potem, ko se ji je po poskusu umora zamaljala samozavest. Leta 1999 je s Charlie Rose govorila o izku\xc5\xa1nji v oddaji 60 Minutes II.\n_START_SECTION_\nTrenutni projekti\n_START_PARAGRAPH_\nJodie Foster bo re\xc5\xbeirala in igrala poleg Roberta De Nira v filmu Sugarland; kakorkoli \xc5\xbee, ustvarjanje filma so prestavili za nedolo\xc4\x8den \xc4\x8das, sicer pa so ga nameravali pri\xc4\x8deti snemati \xc5\xbee leta 2007. Jodie Foster trenutno dela na biografskem filmu o Leni Riefenstahl. Re\xc5\xbeirala in zaigrala je poleg svojega soigralca iz filma Maverick, Mela Gibsonaa, v \xc4\x8drni komediji, naslovljeni kot The Beaver, ki bo iz\xc5\xa1la aprila 2011._NEWLINE_Jodie Foster je svoj glas posodila liku v tetralo\xc5\xa1ki epizodi animirane televizijske serije Simpsonovi, naslovljeni kot \xc2\xbbFour Great Women and a Manicure\xc2\xab."